Man in hof oor Kersfees-verkragtingArgieffoto ŉ 18-jarige wat daarvan beskuldig word dat hy ŉ 12-jarige meisie op Kersdag verkrag het, het in die Komga-landdroshof in die Oos-Kaap verskyn. “Hy bly in aanhouding en moet weer op 5 Januarie in die hof verskyn,” het kapt. Jackson Manatha, woordvoerder van die polisie, gesê. “Hy is Saterdag omstreeks 03:00 in hegtenis geneem nadat hy die meisie glo net voor middernag op Kersdag na sy huis gelok en haar verkrag het.” Die verdagte het die meisie glo by ŉ partytjie ontmoet en die meisie het gevra hy moet vir haar ŉ geskenk gee. “Die verdagte het glo aan haar gesê sy moet hom agtervolg, want haar geskenk is by sy huis. Hy het haar daarna glo gedreig en toe verkrag,” het Manatha verduidelik.